Source: http://europa.eu/rapid/press-release_ECA-14-5_mt.htm?locale=en
Timestamp: 2014-04-18 13:08:39+00:00
Document Index: 1048448

Matched Legal Cases: ['Qorti ', 'QORTI ', 'Qorti ', 'Qorti ', 'Qorti ', 'Qorti ']

EUROPA - PRESS RELEASES - Press release - Vítor Manuel da Silva Caldeira reġà ġie elett President tal-Qorti Ewropea tal-Awdituri
IL-QORTI EWROPEA TAL-AWDITURI STQARRIJA GĦALL-ISTAMPA ECA/14/05
Is-Sur Vítor da Silva Caldeira huwa Portugiż, u sar Membru tal-Qorti Ewropea tal-Awdituri f'Marzu 2000. Huwa ġie elett bħala l-10 President tal-istituzzjoni f'Jannar 2008. Matul l-ewwel mandat tiegħu huwa ssorvelja r-riforma fl-istruttura tal-Qorti u fit-teħid ta' deċiżjonijiet permezz tal-introduzzjoni tas-sistema ta' awli. Dawn ir-riformi ssimplifikaw il-ġestjoni tal-Qorti, u rendewha aktar effiċjenti u kapaċi tuża r-riżorsi tagħha bl-aktar mod effettiv. Matul it-tieni mandat tiegħu, huwa mexxa l-awdituri tal-UE fi żmien meta l-opinjonijiet tal-Qorti dwar leġiżlazzjoni finanzjarja pendenti, kif ukoll l-awditi finanzjarji u tal-prestazzjoni tagħha ħadu importanza jerġa' akbar minħabba fil-kriżi finanzjarja u fil-ħtieġa urġenti li tiġi żgurata l-ġestjoni aħjar tal-fondi tal-UE. Qabel ma sar President, is-Sur da Silva Caldeira kien id-Dekan tal-Grupp CEAD tal-Qorti, li kien responsabbli għall-koordinazzjoni, l-evalwazzjoni, l-aċċertament, l-iżvilupp u l-komunikazzjoni. Bejn Jannar 2002 u Marzu 2006 huwa kien il-membru responsabbli għad-dikjarazzjoni ta' assigurazzjoni tal-Qorti, il-qofol tar-rapport annwali tal-Qorti Ewropea tal-Awdituri, li fuqha l-Parlament Ewropew jiddependi għall-proċedura ta' kwittanza għall-baġit tal-UE. Qabel issieħeb mal-Qorti, is-Sur da Silva Caldeira kellu diversi karigi għolja fl-amministrazzjoni nazzjonali tal-Portugall, li kienu jittrattaw l-awditjar u l-kontroll finanzjarju. Għal curriculum vitae dettaljat, jekk jogħġbok ara CV http://www.eca.europa.eu/Lists/ECADocuments/CV_CALDEIRA/CV_CALDEIRA_MT.PDF.